《九诵·尧祠》
宋代·鲜于侁

车辚辚兮庙堧，鼓坎坎兮祠下。
竽瑟兮并奏，洁时羞兮虔祠事。
瑶华为馔兮沆瀣为浆，象笾玉豆兮金鼎煇煌。
海珍蔌兮杂错而致态。神之来兮风雨萧萧，
前驱於毕兮上有摇。羽林为卫兮虹霓为旗，
凤凰左右扰伏蛟螭。神之陈兮金舆。
灵欣欣兮胖蚃。德难名兮教务长焘，
千万年兮不忘。

作者简介：（1019—1087）宋阆州人，字子骏。仁宗景祐五年进士。为江陵右司理参军。神宗熙宁初，除利州路转运判官，升副使兼提举常平。时行新法，拒不散青苗钱，且捕械贪吏，不私姻戚。苏轼称其“上不害法，中不废亲，下不伤民”。徙京东西路转运使，所荐刘挚、李常等，多旧党知名者。元丰中知扬州，坐事罢。哲宗立，起为京东路转运使。后除集贤殿修撰，知陈州卒。精于经术，尤长于《楚辞》。有《诗传》、《易断》等。
全宋诗